Diari Oficial de la Generalitat Valenciana


Sumari del DOGV 6805, del 27-06-2012 (2012/5774)

Notificació de la sentència dictada en el juí ordinari número 314/2011.
-----------------------------------------------------------------------

### Dades del document

Número de DOGV
:   6805

Data del DOGV
:   27-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5774


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí ordinari número 314/2011. [2012/5774]  
Procediment ordinari 000314/2011-M4  
De: Manuel Sogorb Jover i Concepció Corbí Alcaraz.  
Procuradora: María Dolores Olcina Cantos.  
Contra: Javier Huidobro Labajo i Alicia Sogorb Corbí.  
Procurador/a: -  
En este procediment de privació de pàtria potestat, seguit a instàncies de Manuel Sogorb Jover i Concepció Corbí Alcaraz contra Javier Huidobro Labajo i Alicia Sogorb Corbí, s'ha dictat la sentència, que literalment diu el següent:  
«Sentència número 389/12  
Alacant, 1 de juny de 2012.  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí ordinari número 314/11 entre parts, d'una, com a demandants Manuel Sogorb Jover i Concepció Corbí Alcaraz, representats per la procuradora senyora Olcina Cantos i assistits de la lletrada senyora Peinado Rico i d'una altra, com a demandada Alicia Sogorb Corbí i Javier Huidobro Labajo, declarats en rebel·lia, sobre privació de pàtria potestat i atribució de la guarda i custòdia del menor Javier Huidobro Labajo, amb intervenció del Ministeri Fiscal.  
Dispositiva  
Que estimant la demanda, declare:  
1. Haver-hi lloc a la privació de la pàtria potestat d'Alicia Sogorb Corbí i Javier Huidobro Labajo, sobre el seu fill menor, J. H. S.  
2. S'atorga la guarda i custòdia d'estos als seus iaios materns, Concepció Corbí Alcaraz i Manuel Sogorb Jover, els quals, fins que no tinguen la tutela dels menors, s'ocuparan de les qüestions de la vida quotidiana, administrativa i financera del menor, tant quant a la seua educació, canvis de col·legi, etc.  
3. No és procedent fixar a favor del pare règim de visites i comunicacions amb l'esmentat menor, supeditant les visites amb la mare al que acorde esta amb els iaios materns.  
4. Es fixa com a pensió d'aliments a favor del fill la quantitat de 150 euros mensuals, actualitzables anualment d'acord amb les variacions de l'Índex de Preus al Consum, quantitat que cada un dels progenitors hauran d'ingressar els 5 primers dies de cada mes en el compte corrent que a este efecte designe la part demandant, i cada progenitor haurà d'abonar el 50 per 100 dels gastos extraordinaris que puga ocasionar el fill.  
  
5. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de la Audiència Provincial d'Alacant (article 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual apel·la i les decisions que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, el qual es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ OOOO CC, EEEE AA) i s'indicarà, en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'ha d'indicar en el camp «concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que el demandat, Javier Huidobro Labajo es troba en parador ignorat, expedisc este edicte a fi que li valga de notificació de forma deguda.  
  
Alacant, 1 de juny de 2012.- El secretari judicial: Pedro F. González de Pereda.